ConseggioLigure/zenamt huggingface dataset:
Ligurian:
# A-i patti ghe sta fiña o diao.

Pe-i antighi zeneixi mancâ de poula a l’ea a ciù gròssa malaçion che se poëse commette; chi s’é mescciou o dito latin _«pacta sunt servanda»_ co-o regòrdo di patti co-o diao di quæ se fava parli inte l’Etæ de Mezo, ne baste pensâ a-a lezzendia do Faust.

English translation:
# Even the devil honors his pacts.

For the ancient Genoese, breaking one’s word was the worst deed one could commit; here the Latin saying _“pacta sunt servanda”_ has been combined with the memory of the pacts with the devil that were whispered about in the Middle Ages — one need only think of the legend of Faust.
Ligurian:
# À l’ase stanco tutti i figgeu ghe satan adòsso.

De belle vòtte pâ che tutte e desgraçie se incagniscian contra chi se treuva de za in difficortæ.

English translation:
# Everyone piles on the tired donkey.

Many times it seems that all misfortunes pile up against those who are already in difficulty.
Ligurian:
# A lengua a core donde o dente o deue.

Quande unn’idea fissa, un despiaxei, ne vëgnan delongo in cheu, sciòrtan feua inta conversaçion fiña quande se parla d’atro.

English translation:
# La lingua corre dove il dente duole.

When a fixed idea or a sorrow is constantly on our mind, it comes out in conversation even when we are talking about something else.
Ligurian:
# A lengua a n’à d’òsso, ma a rompe l’òsso.

E poule gramme peuan fâ ciù mâ de quello che se pensemmo.

English translation:
# The tongue has no bone, but it breaks bone.

Cruel words can hurt more than we think.
Ligurian:
# In sciô tardi i muzai toccan.

Se ghe dixe de un ch’o se maia da vegio.

English translation:
# Late in the day the mullets bite.

Said of those who marry late in life.
Ligurian:
# À l’erbo zembo tutti se gh’attaccan.

Tante vòtte e desgraçie pâ che daggan tutte adòsso à chi l’é za in difficortæ.

English translation:
# All’albero gobbo tutti si attaccano.

Often misfortunes seem to pile upon those who are already in difficulty.
Ligurian:
# A l’é tutta suppa comme pan bagnou.

Quande doe cöse son despæge solo che de nomme.

English translation:
# È tutta zuppa come pan bagnato.

When two things differ only in name.
Ligurian:
# A megio pittansa a l’é un piato de boña cea.

Serv’assæ exibî o ciù bello disnâ à quarchedun se dapeu se ghe tëgne i mori, ò se se ghe fa accapî ch’o no l’é gradio.

English translation:
# The best dish is a plate of a friendly face.

It’s pointless to offer the finest meal to someone if you then sulk at them, or make them feel they’re not welcome.
Ligurian:
# Amigo ò no amigo chiña zu da-o figo.

Sciben che gh’é de l’amixitæ, nisciun di amixi se peu permette de imbroggiâ ò de arröbâ à un atro.

English translation:
# Amico o non amico scendi giù dal fico.

Although there may be friendship, none of the friends can allow themselves to deceive or steal from another.
Ligurian:
# A miscion comme a galea lascian l’òmmo comm’o l’ea.

Chì coscì se esprimme unna mäfiansa areo inta poscibilitæ che un delinquente o cange vitta, ò o se mange de repentio di seu ari.

English translation:
# La missione come la galera lasciano l’uomo come era.

Here is expressed a total lack of faith in the possibility that a criminal might change his ways, or repent of his mistakes.
Ligurian:
# A misëia a l’é unna brutta bestia.

Perché a peu portâ à commette de gramme açioin.

English translation:
# Misery is an ugly beast.

Because it can lead one to commit wicked deeds.
Ligurian:
# Amixi scì, ma tabacco no.

Quande l’amixitæ a l’é quarcösa ch’a l’arresta de feua, chi no ne pòrta manco à exibî à l’amigo unna preisa de tabacco.

English translation:
# Amici sì, ma tabacco no.

When friendship is something that remains superficial, that does not even prompt us to offer a friend a pinch of tobacco.
Ligurian:
# Amma chi t’amma e conrespondi à chi te ciamma.

O proverbio o veu descrive o comportamente de chi veu pe davei ben à quarchedun.

English translation:
# Ama chi t’ama e corrispondi a chi ti chiama.

The proverb aims to describe the behavior of those who truly love someone.
Ligurian:
# Ammortou o lumme, tutte e dònne son pæge.

O proverbio o vorrieiva dî che e differense fixiche tra unna dònna e l’atra (ma anche tra un òmmo e l’atro) no gh’an de importansa; cösa vea solo che inte unn’astræta idealitæ.

English translation:
# Once the light is out, all women are alike.

The proverb means that the physical differences between one woman and another (but also between one man and another) are unimportant; something true only in an abstract ideal.
Ligurian:
# A moæ piosa a fa i figgeu tignoxi.

O veu dî che se se lascia sensa gastigo un figgeu ch’o sghinda (ma fiña un grande) lê o faià da maniman ancon pezo.

English translation:
# La madre pietosa fa i bambini tignosi.

It means that if a misbehaving child (or even an adult) is left unpunished, they will only get worse.
Ligurian:
# Unna dònna a l’é l’addrisso e o descippo de unna casa.

Dito de tempi quande pe davei unna dònna a poeiva ëse fondamentale pe l’avvegnî de unna famiggia.

English translation:
# A woman is the salvation and the ruin of a house.

Said of times when a woman could truly be fundamental to the future of a family.
Ligurian:
# Amô con amô se paga.

Vixon idealistica segondo a quæ l’amô o no veu atra recompensa che l’amô.

English translation:
# Amore con amore si paga.

An idealistic view according to which love seeks no reward other than love itself.
Ligurian:
# Amô de zoventù, feugo de paggia.

Conscideaçion pescimistica in sciâ poscibilitæ che l’amô tra persoñe zovene o pòsse duâ.

English translation:
# Amore di gioventù, fuoco di paglia.

A pessimistic reflection on the likelihood that love between young people can last.
Ligurian:
# A moggê di atri a pâ sempre ciù bella.

Incangio, in italian se ghe dixe che «l’erba do vexin a pâ sempre ciù verde».

English translation:
# The neighbor’s wife always seems more beautiful.

In Italian, instead, the saying goes that “l’erba del vicino sembra sempre più verde”.
Ligurian:
# Amô neuvo o va e o ven, amô vegio o se manten.

Conscideaçion omai scompassâ da-i tempi, segondo a quæ un amô vegio o dovieiva duâ de ciù de un atro comensou da pöco.

English translation:
# Amore nuovo va e viene, amore vecchio si mantiene.

A consideration now outdated by the times, according to which an old love should last longer than one recently begun.
Ligurian:
# Amô o no conosce mesua.

In fæto, l’amô o peu portâ à commette de açioin spropoxitæ e feua mesua.

English translation:
# Love knows no measure.

Indeed, love can lead one to commit excessive and immoderate acts.
Ligurian:
# A mòrte a l’arremedia à tutto.

Constataçion façile in sciô fæto che de moî finisce tutti i problemi.

English translation:
# Death remedies everything.

An easy observation of the fact that, by dying, all problems come to an end.
Ligurian:
# A mòrte a no l’ammia inta faccia à nisciun.

Constataòion façile do fæto che no serve ëse ricco ò pöveo, bello ò brutto, pe scappâ da-a mòrte.

English translation:
# Death looks no one in the face.

An easy observation of the fact that being rich or poor, handsome or ugly, is of no use in escaping death.
Ligurian:
# A mòrte a ven quande meno â s’aspeta.

Cösa che no sempre a l’é vea, perchè de belle vòtte a mòrte a vëgne annonçiâ da un muggio de segni.

English translation:
# Death comes when one least expects it.

Something not always true, because many times death is heralded by many signs.
Ligurian:
# Amô vegio o no fa a ruzze.

Segondo sto proverbio, un amô ò unna pascion ò un hobby de vegia dæta dovieivan duâ de ciù de un atro reçente.

English translation:
# Amore vecchio non fa la ruggine.

According to this proverb, a long-standing love, passion, or hobby should last longer than a more recent one.
Ligurian:
# À Dënâ, ò gròsso ò piccin, tutti pòrtan in töa o seu bibin.

Inte determinæ occaxoin, tutti devan contribuî in mesua de seu poscibilitæ econòmiche.

English translation:
# At Christmas, big or small, everyone brings their turkey to the table.

On certain occasions, everyone must contribute according to their financial means.
Ligurian:
# À pagâ e à moî gh’é sempre tempo.

O pagâ o vëgne assumeggiou a-o moî, into senso che tutte doe e cöse son desgradeive e se vorrieiva tramandâle ciù che se peu.

English translation:
# A pagare e a morire c’è sempre tempo.

Paying is compared to dying, in the sense that both things are unpleasant and one would like to put them off as long as possible.
Ligurian:
# Chi scampa, s’alleva.

Dito scintetico, ch’o l’anteçipava l’avvoxâ frase attribuia a-o Nietzsche: «e cöse che no me destruan me rendan ciù fòrte».

English translation:
# He who survives, grows.

A pithy saying, which anticipated the famous phrase attributed to Nietzsche: “that which does not destroy me makes me stronger”.
Ligurian:
# Ancheu à mi, doman à ti.

O se trovava scrito in sce çerte tombe, à uso arregòrdo, _«hodie mihi, cras tibi»_.

English translation:
# Oggi a me, domani a te.

It used to be found written on certain tombs, as a warning, _“hodie mihi, cras tibi”_.
Ligurian:
# Ancheu in figua, doman in seportua.

Conscideraçion in sciâ debilitæ do destin di òmmi.

English translation:
# Oggi in auge, domani in sepoltura.

A reflection on the frailty of human destiny.
Ligurian:
# Fiña un cavello o peu fâ ombra.

À segonda de scituaçioin fiña unna focciara a peu ëse de impedimento, ò dâne breiga inte quarche progetto.

English translation:
# Even a hair can cast a shadow.

Depending on the situation, even a trifle can be an impediment, or trip us up in some plan.
Ligurian:
# Anâ à Romma sensa vedde o Pappa.

O se dixe quande se compisce quarche gròssa intrapreisa, ma no s’arriësce à arrivâ à l’obiettivo ciù importante che s’eimo prefissou.

English translation:
# Andare a Roma senza vedere il Papa.

It is said when one accomplishes some great undertaking, but fails to achieve the most important goal one had set out to reach.
Ligurian:
# A neçescitæ a n’à de lezze.

Proverbio ch’o pâ giustificâ, inte çerta mesua, a violaçion da lezze da parte de chi se treuva in stato de beseugno.

English translation:
# Necessity has no law.

A proverb that seems to justify, to some extent, the breaking of the law by those who find themselves in a state of need.
Ligurian:
# A neutte a l’é a moæ di pensamenti.

De vòtte, a-a neutte, co-o scilençio, i penscëi peuan appresentâse ciù netti e ciæi che de giorno.

English translation:
# La notte è la madre delle riflessioni.

Sometimes, at night, in the silence, thoughts can present themselves more sharply and clearly than during the day.
Ligurian:
# Da-o cantâ se conosce i öxelli, da-o parlâ i òmmi.

Ognidun se fa conosce pe quello ch’o l’é da-e seu opinioin e da-o seu mòddo de parlâ.

English translation:
# Birds are known by their singing, men by their speaking.

Everyone reveals what they are through their opinions and their way of speaking.
Ligurian:
# À ògni öxello o seu nio o l’é bello.

Pe ognidun, o pòsto dond’o l’é nasciuo o l’é o ciù bello de tutti i atri.

English translation:
# Per ogni uccello il suo nido è bello.

To each, their place of birth is the most beautiful of all.
Ligurian:
# À ognun ghe pâ belli i seu.

Sciben in desdaxo, tutti femmo de preferense.

English translation:
# Everyone thinks their own are the prettiest.

Even unintentionally, we are all partial.
Ligurian:
# Pansa piña a no compatisce a veua.

Chi sta ben de dinæ e de salute o giamiña à credde che ghe segge chi l’é pöveo e maròtto.

English translation:
# A full belly has no pity for an empty one.

Those who are well off in money and health find it hard to believe that there are poor and sick people.
Ligurian:
# Chi se scusa, s’accusa.

Verscion scintetica do proverbio segondo o quæ «galliña chi canta a l’à fæto l’euvo».

English translation:
# Chi si scusa, si accusa.

A concise version of the proverb according to which “gallina che canta ha fatto l’uovo.”
Ligurian:
# Pansa piña a ciamma repöso.

Dòppo mangiou unna pisaggia a fa ben a-a salute.

English translation:
# A full belly calls for rest.

After eating, a little nap is good for the health.
Ligurian:
# À Pasqua quartetti, torte, leitughe piñe, abondan davei inte tutte e coxiñe.

Elenco de portæ ciù frequente o giorno de Pasqua à Zena.

English translation:
# At Easter quarters of lamb, savory pies, stuffed lettuces truly abound in every kitchen.

List of the most common dishes on Easter day in Genoa.
Ligurian:
# Apreuvo a-o rie ven o cianze.

No se peu ëse sempre de giromia, e dòppo o ben vëgne o mâ, tanto che dòppo o mâ vëgne o ben.

English translation:
# After laughter comes weeping.

One cannot always be cheerful, and after the good comes the bad, while after the bad comes the good.
Ligurian:
# A primma a se perdoña, a segonda a se raxoña, a tersa a se bastoña.

Compartâ e offeise va ben, ma fin à un çerto ponto.

English translation:
# La prima si perdona, la seconda si ragione, la terza si bastona.

Putting up with offenses is fine, but only up to a point.
Ligurian:
# A primm’ægua a l’é quella ch’a bagna.

A primma offeisa che se reçeive da quarchedun a l’é quella ch’a fa ciù mâ.

English translation:
# The first rain is the one that soaks you.

The first offense one receives from someone is the one that hurts the most.
Ligurian:
# A pugnatta aggueitâ a no bogge mai.

O veu dî che quande aspëtemmo che intravëgne quarcösa che vorriëscimo con fòrsa ch’a succede, ne pâ che quello momento o no l’arrive mai.

English translation:
# The watched pot never boils.

It means that when we are waiting for something we strongly want to happen, it feels as though the moment will never come.
Ligurian:
# A röba a no l’é de chi â fa, ma de chi se â göde.

O veu dî che, in contravegnî a-a clascica morale tòsto calvinista di zeneixi, chi se spende i dinæ e o se î göde o l’é o seu veo patron, seguo ciù de chi se î à guägni, ma o se î tëgne lì in casciafòrte, che no servan à ninte.

English translation:
# Wealth doesn’t belong to those who make it, but to those who enjoy it.

It means that, going against the classic almost-Calvinist morality of the Genoese, those who spend their money and enjoy it are its true owners, certainly more so than those who have earned it but keep it locked away in a safe, unused.
Ligurian:
# A röba do commun a l’é röba de nisciun.

I zeneixi ean anticommunisti e anticommunitaristi ben ben avanti de Marx e de Engels; saivan de instinto che o ben stæto misso in commun tutti ô straggian e se ne fan o bordello; donca o Stato o ne deve possede o meno che se pòsse e manezzâ o meno poscibile i dinæ di çitten.

English translation:
# La roba del comune è roba di nessuno.

The Genoese were anti-communist and anti-communitarian long before Marx and Engels; they knew by instinct that goods held in common are wasted and everyone takes advantage of them; therefore the State should own as little as possible and handle the citizens’ money as little as possible.
Ligurian:
# A röba vegia a risparmia a boña.

Dito tipicamente ligure, ma solo di tempi de unna vòtta: se un o se tëgne da conto a röba vegia o peu stâ pe coscì sensa frustâ quella neuva, ò accattâne de l’atra.

English translation:
# La roba vecchia fa risparmiare la buona.

A typically Ligurian saying, but only from the old days: if one makes the old stuff last, he can wait a long time before using up the new, or buying more.
Ligurian:
# Artâ vegia, no se gh’açende ciù candeie.

No se parla de artæ, se capisce, ma ciufito de rappòrti tra e persoñe, ò de pascioin, ò de passatempi, ò de hobby, che unna vòtta ne invexendavan e oua no n’interessan ciù. Da osservâ che, correttamente, «artâ» in zeneise o l’é un nomme feminin.

English translation:
# Old altar, no more candles are lit on it.

We are not talking about altars, of course, but rather about relationships between people, or passions, or hobbies, that once thrilled us, but no longer do. Note that, correctly, _“artâ”_ in Genoese is a feminine noun.
Ligurian:
# Tutto fa, o ghe diva quello ch’o pisciava in mâ, tanto che a seuxoa a negava.

Un pittin de masccismo o se ghe sente anche chì.

English translation:
# Tutto fa, diceva quello che pisciava in mare, mentre la suocera annegava.

A touch of male chauvinism can be detected here too.
Ligurian:
# Arvî, cioî cioî.

Segondo quarchedun, o saieiva da intende che d’arvî ceuve delongo, perché «cioî» a saieiva unna forma arcaica pe «ceuve»; segondo di atri «cioî cioî» a saieiva l’imitaçion do garlezzâ di öxelletti. Se peu ascì consciderâ unna poscibile referensa à _sccioî_, in rappòrto a-e scioe da primmaveia.

English translation:
# Aprile, piovere piovere.

According to some, this should be understood as meaning that in April it always rains, because _“cioî”_ would be an archaic form of _“ceuve”_; according to others _“cioî cioî”_ would be the imitation of the chirping of little birds. One can also consider a possible reference to _sccioî_, in connection with the spring blossoming.
Ligurian:
# Arvî fa bon dormî.

Analogo zeneise do proverbio italian _«aprile dolce dormire»_.

English translation:
# Aprile facile dormire.

Genoese equivalent of the Italian proverb “aprile dolce dormire.”
Ligurian:
# A salute no gh’é dinæ da poeila pagâ.

Proverbio de bon accapî, ch’o ne contradixe un atro.

English translation:
# There isn’t enough money to pay for health.

An easily understood proverb, which contradicts another one.
Ligurian:
# A salute sensa dinæ a l’é unna meza moutia.

Proverbio de bon accapî, che o mette in discuscion quell’atro, segondo o quæ a cösa ciù importante a l’é a salute.

English translation:
# Health without money is already half an illness.

An easily understood proverb, which calls into question the other one, according to which the most important thing is health.
Ligurian:
# À San Gaitan, de scciappe de meizaña se n’impe un tian.

Perché a l’é piña stæ.

English translation:
# A San Gaetano, di fette di melanzane se ne riempie un tegame.

Because it is the height of summer.
Ligurian:
# À San Giöxeppe, se ti peu, impi a poela de frisceu.

Tradiçion ligure di frisceu pe San Giöxeppe.

English translation:
# On Saint Joseph’s Day, if you can, fill the pan with fritters.

Ligurian tradition of fritters for Saint Joseph’s Day.
Ligurian:
# À San Martin, metti man a-o caratellin.

Perché à San Martin se comensa à beive o vin noelo.

English translation:
# A San Martino, metti mano alla botticella.

Because at San Martino you begin to drink the new wine.
Ligurian:
# À San Martin mettite o ferriölin.

Perché da maniman ven ciù freido.

English translation:
# A San Martino mettiti la mantellina.

Because little by little it gets colder.
Ligurian:
# À San Michê a menda a va in çê.

Perché o l’é finio o tempo de campagnate.

English translation:
# A San Michele la merenda va in cielo.

Because the season for outings is over.
Ligurian:
# À San Michê e öxellee son in pê.

Perché comensa a saxon da caccia.

English translation:
# On Saint Michael’s Day the fowling stands are up.

Because the hunting season begins.
Ligurian:
# Unna boña reputaçion a vâ ciù de un mion.

Apreuo che chi gh’à unna boña reputaçion o l’ottëgne crensa de lengê e nisciun o se fa di problemi à impremuâghe di dinæ; cösa che inte unna soçietæ de mercanti a gh’à unna grande importansa.

English translation:
# A good reputation is worth more than a million.

Since whoever has a good reputation easily obtains credit and no one has any qualms about lending him money; something which, in a society of merchants, is of great importance.
Ligurian:
# À San Michê træ castagne pe sentê.

Perché se comensa à cheugge quarche castagna.

English translation:
# A San Michele tre castagne per sentiero.

Because the first chestnuts begin to be gathered.
Ligurian:
# À San Michê tutte e strasse pan amê.

Perché se comensa à sentî freidetto e fiña unna strassa da pöco a fa piaxei.

English translation:
# A San Michele tutti gli stracci sembrano miele.

Because the first chill begins to be felt and even a worthless rag is welcome.
Ligurian:
# Pe-a Santa Croxe, o bacco a-a noxe.

Settembre o l’é o momento che meuian e noxe, pe commun. L’arrecuggeita a se fa con scrollâ i erboi con di bacchi, pe fâ cazze i fruti.

English translation:
# Per la Santa Croce, il bastone alla noce.

September is generally the time when walnuts ripen. They are harvested by shaking the trees with sticks, to make the fruits fall.
Ligurian:
# À Santa Luçia cresce a giornâ quante o gallo o pia.

Perché avanti a reforma do calendäio gregorian à Santa Luçia gh’ea o solstiçio d’inverno.

English translation:
# On Saint Lucy’s Day the day grows as much as a rooster’s peep.

Because before the reform of the Gregorian calendar, the winter solstice fell on Saint Lucy’s Day.
Ligurian:
# A sciensa a ne ven da-a montagna.

Proverbio irònico, revòlto à chi presumme de saveila longa e o pretende de parlâ da l’erto de un «scranno» imaginäio; fòscia o nasce ascì da-o travisamento de un vegio dito segondo o quæ «a sciensa a ne ven da-e çimme». Inte unna variante vorgâ “a sciensa a ne ven dai monti e a merda da-o cû”.

English translation:
# La scienza viene dalla montagna.

An ironic saying, aimed at those who presume to know it all and claim to speak from the height of an imaginary “bench”; it perhaps also arises from the misinterpretation of an old saying according to which “science comes from the peaks.” In a vulgar variant, “la scienza viene dai monti e la merda dal culo.”
Ligurian:
# A seggia a va tante vòtte a-o posso che a-a fin a gh’arresta.

Analogo zeneise do conosciuo dito italian, quello ascì traduto in zeneise: «tanto a va a gatta a-o lardo ch’a ghe lascia a seu sampetta». Inte unna variante a seggia a perde o manego.

English translation:
# The bucket goes to the well so many times that in the end it stays there.

Genoese counterpart of the well-known Italian saying, this too translated into Genoese: “tanto va la gatta al lardo che ci lascia il suo zampino”. In one variant the bucket loses its handle.
Ligurian:
# A seggia a va tante vòtte a-o posso ch’a ghe lascia o manego.

Analogo zeneise do conosciuo dito italian, quello ascì traduto in zeneise: «tanto a va a gatta a-o lardo ch’a ghe lascia a seu sampetta». Inte unna variante a seggia a l’arresta into posso.

English translation:
# The bucket goes to the well so many times that it leaves its handle behind.

Genoese counterpart of the well-known Italian saying, also translated into Genoese: “tanto va la gatta al lardo che ci lascia il suo zampino”. In one variant, the bucket remains in the well.
Ligurian:
# A sola bellessa a no fa a dònna.

E vee qualitæ feminiñe son de atre, a bellessa a no basta.

English translation:
# Beauty alone does not make the woman.

The true feminine qualities are others; beauty is not enough.
Ligurian:
# A stæ a l’é a moæ di pövei.

Perche de stæ i pövei peuan vestîse con pöco e ninte.

English translation:
# Summer is the mother of the poor.

Because in summer the poor can dress with next to nothing.
Ligurian:
# À sto mondo nisciun l’é neçessäio.

Constataçion malincònica, ma vea, che poemmo ëse sostituii de lengê.

English translation:
# In this world no one is indispensable.

A melancholy observation, but a true one: we can easily be replaced.
Ligurian:
# Un cäso into cû o l’é megio che ninte.

Analogo zeneise rustego do proverbio italian «chi se contenta göde».

English translation:
# A kick in the rear is better than nothing.

A rustic Genoese counterpart to the Italian proverb “chi si contenta gode.”
Ligurian:
# Ata ò bassa, d’arvî l’é Pasqua.

Proverbio fäso, perché de belle vòtte a Pasqua a scazze de marso; ma o senso do dito o l’é che fito ò tardi beseugna fâ i conti e tiâ e somme de quello che emmo fæto.

English translation:
# Alta o bassa, ad aprile è Pasqua.

A false proverb, since Easter often falls in March; but the meaning of the saying is that sooner or later we have to settle accounts and tally up what we have done.
Ligurian:
# À töa no s’invegisce, ma chi ghe sta tròppo s’imbecillisce.

Conscideaçion dietetica, ciù in armonia co-i nòstri tempi «salutisti» che con quelli de unna vòtta, che da mangiâ no ghe n’ea guæi, feua che pe-i ricchi.

English translation:
# At the table one does not grow old, but he who lingers there too long becomes a fool.

A dietary consideration, more in tune with our “health-conscious” times than with the old days, when food was scarce, except for the rich.
Ligurian:
# Atto de man, træto de villan.

Chi l’é avviou à fâse intende co-e mainee brusche, o no l’é ben educou de seguo.

English translation:
# Atto di mano, tratto di villano.

Those who are used to making themselves understood through force are certainly not well-mannered.
Ligurian:
# À tutto gh’é remedio, feua che a-a mòrte.

Proverbio de bon intendise.

English translation:
# There is a remedy for everything, except death.

An easy proverb to understand.
Ligurian:
# Avvardite che t’avvardiò.

Se un o s’avvarda da lê, o l’é sens’atro ciù seguo che s’o s’affia à di atri.

English translation:
# Protect yourself and I will protect you.

If one protects oneself, one is certainly safer than if one relies on others.
Ligurian:
# Avvardite da-i segnæ da Cristo, che te ghe ô mettan inte un visto e no visto.

Proverbio ch’o l’esprimme l’antigo pregiudiçio verso i portatoî de handicap, che saieivan d’animo grammo, perché gioxi de quelli che sta ben; o Segnô o î avieiva segnæ fixicamente con a seu moutia. Mæximo conçetto do latin _«cave a signatis»_.

English translation:
# Guardati dai segnati da Cristo, che te lo mettono in un visto e non visto.

A proverb expressing the old prejudice toward people with disabilities, who were thought to be ill-natured, since they envied the healthy; the Lord would have physically marked them with their illness. The same concept as the Latin _“cave a signatis”_.
Ligurian:
# Baxo de man, se o no te fotte ancheu o te fotte doman.

Proverbio ch’o l’esprimme a mäfiansa verso chi segge tròppo çeimonioso, tròppo pin de reguardi, perché a saieiva unna persoña fäsa, ch’a l’asconde intençioin pöco oneste.

English translation:
# A kiss on the hand, if it doesn’t screw you today it’ll screw you tomorrow.

A proverb that expresses distrust toward those who are overly ceremonious, overly deferential, because such a person would be false, hiding less than honest intentions.
Ligurian:
# Bella bòtta no ammassa öxello.

No l’é dito che un bello tio o baste à ammassâ un öxello; feua de metafora, no beseugna fiâse de apparense.

English translation:
# A fine shot doesn’t kill a bird.

It isn’t a given that a fine shot is enough to kill a bird; metaphorically speaking, one shouldn’t trust appearances.
Ligurian:
# Bella vigna e pöch’uga.

Proverbio ch’o se treuva za inte unna poexia do Poulo Foggetta; segondo lê i zeneixi do seu tempo ean scciavi do lusso e de apparense, e de pöca sostansa umaña.

English translation:
# Bella vigna e poca uva.

A proverb we already find in a poem by Paolo Foglietta; according to him, the Genoese of his time were slaves to luxury and appearances, but of little human substance.
Ligurian:
# Bella in fasce, sossa in ciassa.

O veu dî che de soventi unna figgetta a peu ëse bella e çircondâ de attençioin fin ch’a l’é picciña, ma da grande a no fa ciù a mæxima figua e a no l’arriësce à avei successo in soçietæ. Da osservâ che, inte di tempi ciù recenti, o proverbio o l’é stæto misso à giorno e o s’é adattou a-i mascci ascì: «bello in fasce, sosso in ciassa»; za che gh’ean, an vosciuo ascì fâ nottâ che peu accapitâ anche o conträio: «brutto in fasce, bello in ciassa».

English translation:
# Bella in fasce, brutta in piazza.

It means that often a girl may be beautiful and surrounded by attention while she is little, but as an adult she no longer cuts the same figure and fails to achieve success in society. Note that, in more recent times, the proverb has been updated and adapted to males as well: “bello in fasce, brutto in piazza”; while they were at it, they wanted to point out that the opposite can also happen: “brutto in fasce, bello in piazza”.
Ligurian:
# Tutto o vëgne à taggio, fiña e onge da mondâ l’aggio.

Conscideaçion in sciô fæto che beseugna fâse vegnî ben ògni cösa e no cacciâ mai via ninte, perché no se sa mai.

English translation:
# Everything can come in handy, even fingernails for peeling garlic.

A reflection on the fact that one must find a use for everything and never throw anything away, because you never know.
Ligurian:
# Ben fæto pe fòrsa, o no vâ unna scòrsa.

Conscideaçion moralistica in sciô fæto che se se fa da benefiçensa mävoentea, a l’é unn’açion ch’a no te serve a-o ben de l’anima.

English translation:
# Bene fatto per forza non vale una buccia.

A moralistic remark about the fact that if you give to charity unwillingly, it is a deed that does no good to your soul.
Ligurian:
# Beu, cavallo e pòrco devan avei gran còrpo.

Son de bestie che pe ëse zoveive in campagna an da ëse gròsse.

English translation:
# Ox, horse, and pig must have a large body.

These are animals that, to be useful in the countryside, must be stout.
Ligurian:
# Beseugna batte o ciöo scin ch’o l’é cado.

O proverbio o l’é conosciuo inte sta forma, ma a verscion corretta a saieiva «beseugna batte o færo fin ch’o l’é cado»: no beseugna lasciâse scappâ e occaxoin boñe.

English translation:
# Bisogna battere il chiodo finché è caldo.

The proverb is known in this form, but the correct version would be “bisogna battere il ferro finché è caldo”: one must not let good opportunities slip away.
Ligurian:
# Ògni lasciâ a l’é persa.

O veu dî che no beseugna lasciâse scappâ e occaxoin boñe. Pe commun o se refeisce, ciù che tutto, à de occaxoin de avventue sessuale.

English translation:
# Ogni lasciata è persa.

It means that you shouldn’t let good opportunities slip away. It usually refers, mostly, to opportunities for sexual adventures.
Ligurian:
# Beseugna fâ de neçescitæ virtù.

Dito ben conosciuo in italian ascì.

English translation:
# Bisogna fare di necessità virtù.

A well-known saying in Italian as well.
Ligurian:
# Beseugna fâ i boccoin segondo a bocca.

Beseugna saveise regolâ inte speise. In italian se ghe dixe ciufito che beseugna fâ o passo segondo a gamba.

English translation:
# You must make the bites according to the mouth.

One must know how to manage one’s spending. In Italian one rather says that you must take a step according to your leg.
Ligurian:
# Beseugna mangiâ pe vive, no vive pe mangiâ.

Se un o se fa commandâ da-o steumago, quella verso o çibbo a vëgne à ëse unna dependensa ben ben dannosa.

English translation:
# One must eat to live, not live to eat.

If we let our stomach rule us, our relationship with food becomes a very dangerous addiction.
Ligurian:
# Beseugna peâ a quagia sensa fâla criâ.

O se dixe quande quarchedun o l’arriësce à marmellâ ò à mastrussâ sensa fâse accòrze.

English translation:
# Bisogna pelare la quaglia senza farla gridare.

It is said when someone manages to steal or deceive without being noticed.
Ligurian:
# Beseugna piggiâ e baccæ e baxâ o brugo.

O se dixe quande quarcheun o deve sottostâ à de soverciaie e o no se rebella, pe queto vive, ò apreuvo che o gh’à quarche conveniensa à no dî ninte.

English translation:
# You must take the beatings and kiss the stick (lit. “the heather stump,” once used to administer punishments).

It is said when someone must submit to bullying and does not rebel, for the sake of a quiet life, or because they find some advantage in keeping silent.
Ligurian:
# Beseugna piggiâne de cade e de freide.

O veu dî che beseugna saveise adattâ. A-o propòxito gh’é a lezzendia de quello patriçio zeneise, un çerto Cicopeo, raixo comme tutto, ch’o l’aiva l’andio de cheugge de prie pe stradda, tanto da servîsene pe un seu palaçio da tiâ sciù; unna vòtta quarchedun pe fâghe despeto o gh’à fæto attrovâ de prie a-o boggio, ma lê, con bruxâse e moen, o se l’à piggiæ a-o mæximo e into frattempo o mogognava «beseugna piggiâne de cade e de freide».

English translation:
# One must take the hot ones and the cold ones.

It means that one must know how to adapt. On this subject there is the legend of that Genoese patrician, a certain Cicopero, extremely stingy, who had the habit of picking up stones along the road, in order to use them for a palace he was planning to build; once someone, to spite him, set out some scalding hot stones for him to find, but he, burning his hands, picked them up just the same and meanwhile muttered “one must take the hot ones and the cold ones.”
Ligurian:
# Son e montagne che no se incontran.

Quande se incontra doî che l’é da tanto che no se veddan.

English translation:
# It’s mountains that don’t meet.

Said when two people who haven’t seen each other in a long time meet.
Ligurian:
# Beseugna portâ respetto a-o can pe-o patron.

Beseugna respettâ o servitô, o portavoxe de quarchedun, pe no fâse nemigo o seu patron.

English translation:
# One must show respect to the dog for the sake of its master.

One must respect the servant, the spokesman of someone, so as not to make an enemy of his master.
Ligurian:
# Bon con bon fa bon e megio; mâ con mâ fa mâ e pezo.

Se o bon o s’azzonze a-o bon l’é tanto de guägnou; se o mâ o s’azzonze a-o mâ o pezoa a scituaçion.

English translation:
# Good with good makes good and better; bad with bad makes bad and worse.

If good is added to good, so much the better; if bad is added to bad, the situation only worsens.
Ligurian:
# Borsa sensa dinæ a se ciamma cheuio.

Unna borsa ch’a no contëgne palanche, a l’é soo che un tòcco de cheuio; in senso figuou, un òmmo sensa çervello o l’é soo che un tòcco de carne.

English translation:
# A purse without money is called leather.

A purse that contains no money is just a piece of hide; figuratively, a man without brains is just a piece of meat.
Ligurian:
# Bòtta reisa a no fa preisa.

O veu dî che restituî un corpo o no fa ponti in sce l’avversäio, a-o mascimo a fa patta.

English translation:
# Botta resa non fa presa.

It means that returning a blow scores no points against your opponent — at best, it ties the score.
Ligurian:
# Brasso a-o còllo e gambe in letto.

O l’alludde à quande un o treuva di attesti pe no travaggiâ; o brasso a-o còllo o no l’impedisce de camminâ.

English translation:
# Braccio al collo e gambe in letto.

Refers to when someone finds excuses not to work; an arm in a sling would not prevent one from walking.
Ligurian:
# Can chi baia no addenta.

Analogo zeneise do ben conosciuo proverbio italian.

English translation:
# Cane che abbaia non morde.

Genoese counterpart of the well-known Italian proverb.
Ligurian:
# Cangiando de luña se cangia fortuña.

O veu dî che, se se cangia de umô, peu cangiâ anche a nòstra sciòrte, ch’a l’é influensâ da-i nòstri stati d’animo.

English translation:
# Cambiando luna, si cambia fortuna.

It means that, by changing mood, our fate can also change, being influenced by our states of mind.
Ligurian:
# Cappoin de Ciavai, con arte accobbiæ, ti te n’accòrzi quande son peæ.

Chì coscì, i ciavæn vëgnan accaxonæ d’ëse un pö tròppo foccai e de vende i cappoin ligæ à unna mainea da no fâ accapî se son cappoin ò capponesse – che vëgnan de meno – e chi l’à accattæ o se n’addà dapeu, quande o î à peæ. Donca, «cappoin de Ciavai» pe anonomasia, veu dî «ghimiña», «mastrusso».

English translation:
# Capons of Chiavari, cunningly tied, you notice it once they’re plucked.

Here the people of Chiavari are accused of being a bit too crafty and of selling capons tied in such a way that you can’t tell whether they are capons or hen capons — which cost less — and whoever has bought them will only realize it later, once they have plucked them. Thus, “capons of Chiavari” par excellence means “trickery,” “deceit.”
Ligurian:
# Carne a-o sô e pescio à l’ombra.

Proverbio de grammo interpretâ. Peu dâse che se træte da mainea de asconde i nòstri mendi, perché quelli da carne se veddan de meno a-o sô e quelli do pescio à l’ombra. In sciâ fin un conseggio à mette in mostra e nòstre qualitæ e asconde e nòstre farte.

English translation:
# Meat in the sun and fish in the shade.

A proverb that is difficult to interpret. It may refer to the way we hide our flaws, since those of meat are less visible in the sun and those of fish in the shade. In the end, it is advice to show off our qualities and conceal our shortcomings.
Ligurian:
# Carne chi cresce no peu stâ chi no mesce.

No se peu tegnî i figgeu fermi, sitti e assequææ inte un pòsto.

English translation:
# Carne che cresce non può stare che non si muova.

It’s impossible to keep children still, quiet, and confined in one place.
Ligurian:
# Se tutti i matti avessan o berrettin gianco, o mondo o parrieiva un prou de öche.

Un pittin matti ô semmo tutti.

English translation:
# If all the madmen wore a little white cap, the world would look like a meadow of geese.

We are all a bit mad.
Ligurian:
# Carne chi se stia a no vâ trei citti a-a lia; quande a l’é ben stiâ no gh’é dinæ da poeila pagâ.

O veu dî che finché un figgeu o l’à da scricchî no se ne ricava ninte; ma quande o l’é scricchio o peu dâ o megio de lê.

English translation:
# Meat that is stretching isn’t worth three cents a pound; when it’s well stretched, there isn’t money enough to pay for it.

It means that as long as a boy is still growing, nothing can be got out of him, but once he is fully grown he gives his best.
Ligurian:
# Grammo öxello no peu fâ bon canto.

Unna persoña d’animo meschin a no peu creâ ni produe ninte de bon, inte nisciun campo (cösa no sempre vea).

English translation:
# A bad bird cannot make a good song.

A person of mean spirit cannot create or produce anything good, in any field (which is not always true).
Ligurian:
# Cavello canuo o no l’é credduo.

O veu dî che de spesso no se credde a-i vegi, perché se pensa che seggian feua do tempo, ò bambordii.

English translation:
# Capello canuto non è creduto.

It means that the elderly are often not believed, being considered out of touch with the times, or senile.
Ligurian:
# Çento mesue e un taggio solo.

I cuxoei piggian tante mesue, ma o taggio o dev’ëse un solo. Feua de metafora, bisà piggiâ unna deçixon sola, dòppo ësiseghe appensæ bell’e ben.

English translation:
# A hundred measurements and only one cut.

Tailors take many measurements, but the cut must be only one. Beyond the metaphor, one must make a single decision, after having thought about it a great deal.
Ligurian:
# Çento penscëi no pagan unn’onsa de debiti.

Serv’assæ fâse tanti penscëi e lagni quande se gh’à di poffi ò di atri ascadi; beseugna dâse da fâ pe trovâghe recatto. Esprescion do clascico senso prattico di liguri.

English translation:
# A hundred worries don’t pay an ounce of debt.

It’s useless to fret and worry when you have debts or other troubles; you have to get busy and find a solution. An expression of the classic Ligurian practical sense.
Ligurian:
# Chi accatta o lardo da-i gatti e a fæña da-o speçiâ, fito o se treuva in bolletta e ghe tocca domandâ.

Arregòrdo à no mettise in man de di speculatoî e di affaristi.

English translation:
# He who buys lard from cats and flour from the apothecary soon finds himself broke and has to beg for alms.

A warning not to put oneself in the hands of speculators and profiteers.
Ligurian:
# Chi açende unna candeia a-o diao e l’atra à Sant’Antònio, o no contenta ni o Segnô ni o demònio.

Arregòrdo à no çercâ à contentâ tròppi e tutti insemme, apreuvo che se finisce pe desgustâ tutti quanti.

English translation:
# He who lights one candle to the devil and another to Saint Anthony pleases neither the Lord nor the demon.

A warning not to try to please too many people all at once, because one ends up displeasing everyone.
Ligurian:
# Chi alleuga, alleuga pe-o gatto.

Proverbio chi contradixe areo a presonta tendensa a-o risparmio di liguri, perché o dixe che i dinæ no beseugna mettili da parte, ma s’à da fâli giâ, s’an da spende pe-i nòstri beseugni, quelli de persoñe cae e de chi l’é in difficortæ; tanto che e palanche allugæ a va à finî che se ê piggia «o gatto», a bestia de strie, e desgraçie, i imprevisti, o scabrincio. Gh’é ascì a variante rimmâ “chi alleuga pe-o doman, alleuga pe-o can”."

English translation:
# Chi mette via, mette via per il gatto.

A proverb that completely contradicts the supposed Ligurian inclination toward saving, because it states that one should not hoard money, but rather keep it circulating; it should be spent on our needs, on those of our loved ones, and on those in difficulty; whereas it may happen that money set aside is taken by “the cat,” the animal of witches, by misfortunes, unforeseen events, bad luck. There is also the rhymed variant _“chi alleuga pe-o doman, alleuga pe-o can”_.
Ligurian:
# Chi alleuga, attreuva.

Proverbio ch’o mette in luxe che se un o l’avansa di dinæ, ò avanti ò dapeu o se î treuva e ghe peuan servî.

English translation:
# Chi mette via, trova.

A proverb that explains how, if you save money, sooner or later you’ll find it again and be able to make use of it.
Ligurian:
# Chi alleva di figgeu, alleva di nemixi seu.

Amaa constataçion che de spesso i figgi no van d’accòrdo co-i poæ, fiña ädreitua à vegnîne nemixi.

English translation:
# Chi alleva figli, alleva nemici.

A bitter observation of the fact that children often do not get along with their fathers, to the point of even becoming their enemies.
Ligurian:
# Marso, tenzime o cû e no me tenzi atro.

Se ghe diva coscì pe scaramansia o primmo giorno de marso, con sciortî d’in cà giæ de spalle. Da osservâ o verbo «tenze» a-o mòddo imperativo negativo de segonda persoña, che unna vòtta o se formava co-a negaçion «no», ciù o verbo a-o conzontivo, tanto che in ancheu o se deuvia a negaçion ciù l’infinio, magara co-o verbo «stâ» in de ciù: «no me tenze», «no stâme à tenze».

English translation:
# March, dye my arse and dye nothing else of mine.

It was said as a good-luck charm on the first day of March, stepping backwards out of the house door. Noteworthy is the verb _“tenze”_ in the negative imperative of the second person, which was once formed with the negation _“no”_ plus the verb in the subjunctive, while today the negation plus the infinitive is used, possibly with the addition of the verb _“stâ”_; _“no me tenze”_, _“no stâme à tenze”_.
Ligurian:
# Chi ammassa gatti e chen o no faià maiciù de ben.

Conscideraçion animalista ante litteram; chi fa do mâ a-e bestie o no saià mai bon de fâ ninte de ben à nisciun.

English translation:
# Chi uccide gatti e cani non farà mai del bene.

An animal-rights observation ante litteram; those who harm animals will never be capable of doing any good for anyone.
Ligurian:
# Chi arriva tardi arresta mâ servio.

Analogo zeneise do proverbio italian _«chi tardi arriva male alloggia»_.

English translation:
# He who arrives late ends up poorly served.

Genoese counterpart of the Italian proverb “chi tardi arriva male alloggia”.
Ligurian:
# Chi arröba à un laddron, à çent’anni de perdon.

Proverbio ch’o no l’é guæi educativo, ma o l’é comprenscibile.

English translation:
# Chi ruba a un ladrone, ha cent’anni di perdono.

A not particularly edifying proverb, but understandable.
Ligurian:
# Chi aspeta l’aggiutto di parenti, o ghe n’à sciña che no ghe cazze i denti.

I zeneixi pe commun no creddan guæi a-e doçesse da famiggia.

English translation:
# Chi aspetta l’aiuto dei parenti, ne ha finché non gli cadono i denti.

Genoese people usually don’t put much faith in the sweetness of family.
Ligurian:
# Chi avanti rie, inderê sospia.

Conçetto presente inte di atri proverbi ascì; a nòstra reçion de doî e de amæghi, inta vitta no ne â leva nisciun.

English translation:
# Chi prima ride, dopo sospira.

A concept found in other proverbs as well; no one can spare us our share of pain and bitterness in life.
Ligurian:
# Chi alleva nevi e nesse da-o cû ghe pende e pesse.

Chi se piggia l’incarrego de mantegnî di pænti o va verso a roiña; seguo che dapeu no l’é o caxo d’allamentâse se l’aggiutto di mæximi pænti o se fa aspëtâ.

English translation:
# He who raises nephews has rags hanging from his backside.

Whoever takes on the burden of supporting relatives is heading for ruin; though of course one cannot then complain if help from those same relatives is slow in coming.
Ligurian:
# Chi balla sensa son, o l’é matto opù mincion.

Osservaçion che no sempre a l’é vea.

English translation:
# Chi balla senza suono, o è pazzo oppure scemo.

An observation that is not always true.
Ligurian:
# Chi bella veu vegnî quarcösa à da patî.

Proverbio co-o quæ se giustifica tutte e stranesse da mòdda, fiña e ciù asciurde.

English translation:
# Chi bella vuole diventare qualcosa deve soffrire.

A proverb used to justify all the oddities of fashion, even the most absurd ones.
Ligurian:
# Chi ben accatta ben vende.

Se un o sa accattâ ben, à bon patto, con avvantaggio, o n’à raxon de vende cao, ò da röba da cicche.

English translation:
# Chi bene compra bene vende.

Whoever knows how to buy well, cheaply, advantageously, has no reason to sell dear, or to sell shoddy goods.
Ligurian:
# Chi ben særa, ben arve.

Chi gh’à a consciensa à pòsto, o peu stâ seguo che tutto gh’anià ben.

English translation:
# Chi bene chiude apre bene.

Those who have a clear conscience can rest assured that everything will go well for them.
Ligurian:
# Seuxoa e neua, tempesta e gragneua.

E inevitabile incomprenscioin che se crea delongo tra seuxoa e neua.

English translation:
# Suocera e nuora, tempesta e grandine.

The inevitable misunderstandings that always arise between mother-in-law and daughter-in-law.
Ligurian:
# Chi ben vive ben meue.

Chi gh’à a consciensa à pòsto, o no l’à da avei poia da mòrte.

English translation:
# Chi bene vive bene muore.

Those with a clear conscience need not fear death.
Ligurian:
# Chi cao se ten, cao se vende.

Chi astimma de lê mæximo e do seu travaggio, o no se vergheugna de fâse pagâ cao, franco perché o conosce a seu varsciua.

English translation:
# Chi caro si ritiene, caro si vende.

Those who hold themselves in high regard, along with their work, are not ashamed to charge a high price, precisely because they know their own worth.
Ligurian:
# Chi ciù beive meno beive.

Sto proverbio o contëgne l’argua osservaçion che ciù un o beive, ciù o s’accurtisce a vitta, e coscì o beive de meno. Ghe n’é un scimile ch’o parla do mangiâ.

English translation:
# Chi più beve, meno beve.

This proverb contains the witty observation that the more one drinks, the more one shortens one’s life, and thus drinks less. There is a similar one that speaks of eating.
Ligurian:
# Chi ciù mangia, meno mangia.

Proverbio salutista, ch’o pâ pensou a-i nòstri tempi «igienisti», ma za unna vòtta s’ean adæti che se un o mangia tròppo, va à finî ch’o scampa de meno, in caxon de moutie ch’o se pròvoca, e donca o mangia de meno. Ghe n’é un scimile ch’o parla do beive.

English translation:
# Chi più mangia, meno mangia.

A health-conscious proverb, which seems tailored to our “hygienist” times, but already in the past people had realized that if you eat too much, you end up living less, because of the illnesses you bring upon yourself, and therefore eat less. There is a similar one that speaks of drinking.
Ligurian:
# Chi ciù n’à, ciù ne vorrieiva.

Melancònica osservaçion in sciô fæto che l’aviditæ a fa parte da natua umaña e a no l’à de confin, no solo che in ponto dinæ, ma ascì quande se træta de piaxei, gödimenti, çibbo, conosciensa, inte unna poula: vitta; aviditæ chi ne pòrta a-o consummon inevitabile.

English translation:
# The more one has, the more one wants.

A melancholy observation on the fact that greed is part of human nature and knows no limits, not only when it comes to money, but also pleasures, enjoyments, food, knowledge — in a word: life; a greed that leads us to inevitable consumption.
Ligurian:
# Chi commanda paga.

Chi veu ëse servio, l’é giusto ch’o dagghe quarcösa in cangio.

English translation:
# Chi comanda paga.

Whoever wants to be served, it is only fair that they give something in return.
Ligurian:
# Chi comensa mâ finisce pezo.

Façile previxon.

English translation:
# Chi comincia male finisce peggio.

An easy prediction.
Ligurian:
# Chi conta in sce l’avvegnî resta con un parmo de naso.

A morale di liguri a no l’é tòsto mai consolatöia.

English translation:
# Whoever counts on the future is left with a long face.

The moral of the Ligurians is almost never consolatory.
Ligurian:
# Chi dà a mente à tutte e nuvie no se mette in viægio.

A mentalitæ di liguri a l’ea sens’atro favoreive à l’açion e no pe dâ mente à tutte e menussaie.

English translation:
# Chi bada a tutte le nuvole non si metta in viaggio.

The Ligurian mindset was without doubt inclined toward action and not toward minding every trifle.